Indulis Emsis - Vikipēdija

# Indulis Emsis

### Vikipēdijas raksts

Indulis Emsis

25. Latvijas Ministru prezidents

Amatā 2004. gada 9. marts – 2004. gada 2. decembris
Prezidents | Vaira Vīķe-Freiberga
Priekštecis | Einars Repše
Pēctecis | Aigars Kalvītis

Saeimas priekšsēdētājs

Amatā 2006. gada 7. novembris – 2007. gada 21. septembris
Prezidents | Vaira Vīķe-Freiberga
Premjerministrs | Aigars Kalvītis
Priekštecis | Ingrīda Ūdre

Dzimš. dati | 1952. gada 2. janvāris Salacgrīva, Latvija
Politiskā partija | Latvijas Zaļā partija
Profesija | biologs

Indulis Emsis (dzimis 1952. gada 2. janvārī Salacā) ir biologs un Latvijas politiķis, habilitētais bioloģijas doktors, bijušais Latvijas Ministru prezidents. No 2006. gada novembra līdz 2007. g. septembrim Emsis bija 9. Saeimas priekšsēdētājs.

1989. g. kļuva par LPSR Dabas aizsardzības komitejas priekšsēdētāja vietnieku, vēlāk par priekšsēdētāju. 1990. gadā bija viens no Latvijas Zaļās partijas dibinātājiem. Bijis LPSR (vēlāk LR) Augstākās Padomes, 6., 8., 9. Saeimas deputāts.

- V. Birkava kabinetā — Vides aizsardzības valsts ministrs;
- M. Gaiļa kabinetā — Vides aizsardzības valsts ministrs;
- A. Šķēles pirmajā kabinetā — Vides valsts ministrs;
- A. Šķēles otrajā kabinetā — Vides valsts ministrs;
- G. Krasta kabinetā — Vides valsts ministrs.

Šobrīd ir viens no trim Latvijas Zaļās partijas, kas ir daļa no Zaļo un Zemnieku savienības, vadītājiem.

2004. gada 9. martā kļuva par Latvijas Ministru prezidentu, vadot labēji centrisku mazākuma valdību, ko veidoja Zaļo un Zemnieku Savienība, Latvijas Pirmā partija un Tautas partija. Valdību atbalstīja arī kreisā Tautas Saskaņas partija.

2004. gada 28. oktobrī Emša valdība krita, kad Saeima ar 39 balsīm par un 53 - pret noraidīja valdības 2005. gada budžeta projektu. Viņš atstāja savu amatu 2004. gada 2. decembrī, kad viņa vietā stājās Aigars Kalvītis.

2006. gada rudenī Emsis no ZZS saraksta tika ievēlēts 9. Saeimā. 7. novembrī viņš tika ievēlēts Saeimas priekšsēdētāja amatā. 2007. g. martā—septembrī ZZS valdes priekšsēdētājs. 2007. g. 21. septembrī atkāpās no Saeimas priekšsēdētāja amata un nolika deputāta mandātu.

## [izmainīt šo sadaļu] Ārējās saites

- Personas dati LZP mājaslapā

Priekštecis: Einars Repše | Latvijas Ministru prezidents 2004. gada 9. marts–2004. gada 2. decembris | Pēctecis: Aigars Kalvītis
Priekštecis: Ingrīda Ūdre | Saeimas priekšsēdētājs 2006. gada 7. novembris–2007. gada 21. septembris | Pēctecis:

Saturs iegūts no "http://lv.wikipedia.org../../../i/n/d/Indulis_Emsis_287e.html"

Kategorijas: 1952. gadā dzimušie | Latvijas Ministru prezidenti | Latvijas vides ministri | LR Augstākās Padomes deputāti | 6. Saeimas deputāti | 8. Saeimas deputāti | 9. Saeimas deputāti

##### Views

- Raksts
- Diskusija
- Pašreizējā versija

##### Meklēt

##### Citās valodās

- Deutsch
- English
- Eesti
- Français
- Lietuvių
- Polski